Vörös erősen szimpatizált az 1848-as Szabadságharc eszményével, azonban koránál fogva a harcokban már nem vett részt, de fiait (Vince és László) biztatja, hogy álljanak be Kossuth zászlaja alá. A Szabadságharc bukása után a Bach-kormány 1850 és 52 között még igénybe veszi a nagytudású mérnök szolgálatait Somogy megye útjainak végleges megtervezéséhez, azonban ezután már semmi többet nem várnak az akkor 62 éves Vöröstől.